Cuneiform Tablet Kt 94/k 1170 (AKT 6a 258)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
en-um-a-šur a-lá-ḫu-um iš-a-al um-ma en-um-a-šur-ma a-na a-lá-ḫi-im-ma e-ni-ma-ma na-áš-pé-er-tum ku-nu-ki-kà IGI 3 ší-be ú-kà-lim-kà-ma tù-kà-i-ni-ma šu-nu-tí-ma ni-ip-qí-sú a-ma a-we-lu a-ni-ú-tum li-iš-me-ú a-ma ta-aḫ-sí-sá-tù-ni ku-nu-ku-ú-a ú ku-nu-ku-kà i-ki-ir ú-lá kà-i-in ša ni-kà-sí a-na-ku ú a-ta ni-sí-ú-ma ni-iz-ku-ú lá tù-na-ḫa-ni a-lá-ḫu-um en-um-a-šur e-pu-ul um-ma a-lá-ḫu-um-ma ta-aḫ-sí-sá-tum ku-nu-ku-kà ú ku-nu-ku-ú-a ba-am 3 lu ni-iṣ-ba-at-ma a ma-lá ta-aḫ-sí-sá-tim ša i-na ku-nu-ki-ni kà-an-kà-ni lu ni-iz-ku ma-lá KÙ.BABBAR a-bu-ni i li-bi-a ú i li-bi₄-kà i-dí-ú-ma ṭup-pá-am a-bu-ni e-zi-bu-ma ṭup-pá-am um-me-a-nu a-bi-ni ú-kà-i-lu-ni-ma i-na IGI kà-ri-im ṣa-ḫi-ir GAL iš-ku-nu-šu-ma kà-ra-am a-na ra-bi₄-ṣí-im ip-qí-du-ni ba-am u₄-ma-am ma-lá KÙ.BABBAR i-na ṭup-pí-im lá-áp-ta-ni-ni lu nim-gu₅-ra-ma a ma-lá dí-in a-lim{ki} KÙ.BABBAR lu ni-ik-nu-uk-ma a-na a-lim{ki} lu ni-li-ik ṭup-pá-am ša a-lim{ki} ú ra-bi₄-ṣa-am la nu-na-aḫ a-na a-wa-tim a-ni-a-tim kà-ru-um kà-né-eš{ki} i-dí-ni-a-tí-ma IGI GÍR ša a-šur ší-bu-tí-ni ni-dí-in IGI en-na-sú-in IGI LUGAL-{d}IM IGI ili₅-ba-ni